ming030890/wiki-yue-high-quality huggingface dataset:
上海浦東國際機場

上海浦東國際機場（IATA代碼：PVG；ICAO代碼：ZSPD）係喺上海浦東新區祝橋鎮海邊嘅機場，係上海對外嘅兩大機場之一，另一個係上海虹橋國際機場。上海浦東國際機場嘅規劃面積佔地45.66平方公里，實際佔地面積大約係37.8平方公里，距離上海市中心大約30公里，由上海機場集團經營同埋管理。2023年全年，呢個機場嘅旅客流量係54,476,397人次，飛機升降量係433,867架次，貨物吞吐量係3,440,084公噸。
維基同享有多媒體嘅嘢：Shanghai Pudong International Airport
喺開放街圖（Open Street Map）嘅上海浦東國際機場地圖。
維基遊埠有呢篇旅遊嘅資源：上海浦東国際空港（中文）
交通指南
北京首都國際機場

北京首都國際機場（簡化字：北京首都国际机场；IATA代碼：PEK；ICAO代碼：ZBAA；港交所：00694）係中華人民共和國一機場，1958年開始營運，喺北京朝陽區同順義區嘅交界。
喺2023年，北京首都機場嘅客流量係52,879,156人次，喺中國機場嗰度排行第三，比廣州白雲機場嘅63,167,751人次同埋上海浦東機場嘅54,476,397人次都少。
另外，機場除咗一號航站樓之外，其它嗰兩個航站樓都有地鐵A號綫經過。
深圳寶安國際機場

深圳寶安國際機場（簡化字：深圳宝安国际机场，舊時叫深圳黃田國際機場；IATA代碼：SZX；ICAO代碼：ZGSZ）係一座喺深圳市寶安區嘅國際機場，距離深圳市區32公里，係4F級嘅民用機場，喺1991年10月21號通航，由深圳機場集團經營管理，只係開咗10幾年就成為咗中國大陸最大嘅機場之一。2023年深圳機場嘅客流量係52,734,934人次，喺中國機場排名榜嗰度排第三。
成都天府國際機場

成都天府國際機場（粵音：sing4 dou1 tin1 fu2 gwok3 zai3 gei1 coeng4）係喺中國四川嘅一個機場，喺2021年嗰陣起好兼且開放畀人用嚟搭飛機。
喺2024年，成都天府國際機場嘅旅客流量係5489.5萬人次，比2023年嘅4477.7萬人次增加咗22.60%。旅客流量只係比上海浦東國際機場、廣州白雲機場、北京首都機場、深圳寶安機場，喺中國機場排名嗰度排第五。
譚偉國

譚偉國（Tam Wai Kwok，1977年3月15號—）係香港足球員，司職中場，入選過香港足球代表隊。家下以業餘身份效力香港丙組足球聯賽球隊西貢朋友。

球員生涯
譚偉國19歲便加盟香港甲組足球聯賽球隊東方，展開職業球員生涯。東方護級失敗之後，轉投流浪，1999年加盟南華足球隊，又入選香港足球代表隊，有份參加2003年東亞足球錦標賽。
2005年轉投傑志體育會，但係上陣機會唔不多，加上傷病困擾，終於喺29歲就結束咗球員生涯。結束甲組球員生涯後，曾經轉任的士司機。
後來，葛士寶借用聖約瑟足球會會籍征戰香港丙組(甲)足球聯賽，喺譚偉國有份助陣下，以19戰9勝4和6負得31分，得第七。之後，葛士寶改借另一支球隊西貢朋友會籍踢，以18戰10勝2和6負得32分，得第六。
昆明長水國際機場

昆明長水國際機場係雲南昆明嘅主要民用機場，喺2012年6月28號8點鐘開始營運，定位係中國面向東南亞、南亞同埋連接歐亞國家嘅門戶樞紐機場。2023年嘅旅客流量係42,033,527人次，喺中國機場排名榜嗰度排第八；貨物吞吐量係350,469.0噸，排第十一；航班升降318,586架次，排第六。
江西話

江西話，文言叫贛語（贛讀做"禁gam3"），亦可以叫江右語，係一隻流行響中國江西以及湖南、湖北、安徽同福建。因為講江西話嘅人主要響江西多，所以就叫江西話。而江西亦名贛，所以亦都叫贛語。因為秦漢開始，就開始統治華南，所以江西話都叫做方言，即係一地之言咁解。喺語言學嚟講，江西話同其他唐話根本通唔到，所以西方學者會當佢做一種獨立嘅話。
江西話舊時統計有2000萬人講，世界排第四十五，另外亦有啲統計係7000萬。佢嘅南昌話就係標準江西話。
由於江西話同普通話嘅相同詞語（同源詞）祇係得40%，而西班牙話同葡萄牙話同源詞有80.7%，有學者話江西話係漢語入面嘅獨立語言。
加利西亞文

加利西亞文（加利西亞文：galego），係西班牙加利西亞大區嘅官方語言，而同加利西亞大區接壤嘅阿斯圖里亞斯同卡斯提亞與利昂都有人識講。
加利西亞文同葡萄牙文喺伊比利亞半島嘅發展過程
由於加利西亞歷史上曾經屬於葡萄牙，所以加利西亞文同葡萄牙文嘅相似度，高過同西班牙文嘅相似度。
沖繩話

沖繩話（粵拼：cung1 sing4 waa6*2，琉球文：沖縄口，琉球國字頭：ウチナーグチ，拉丁轉寫：Uchinaaguchi；日文：沖縄方言/沖縄語(Okinawa-hōgen/Okinawago)）係喺日本沖繩縣中南部啲島講嘅琉球文方言，比如慶良間群島、久米島、渡名喜島、粟國島，以及沖繩島南部、沖繩島東面嘅啲島仔。
沖繩話又分成兩個方言：中部（又細分爲首里話同那霸話）、南部。尚真王在位期間（1477年-1526年），首里話定爲琉球國嘅標準語，係皇室同各地貴族講嘅官話。同時首里話亦都成為文學語言，唱琉歌、寫詩都用首里話。而各地生意佬來往多講那霸話。
沖繩縣北部講嘅土話（沖繩島北部到沖永良部島）係遞隻琉球文方言，叫山原話（又叫國頭話）。
要留意一樣嘢：而家叫做「沖繩弁」（弁讀便，cung1 sing4 bin6）嘅話唔係指沖繩話，呢種話係日文方言，又叫沖繩日語，而沖繩話係琉球文方言。沖繩弁產生自20世紀時日本喺全國強制推行東京話、喺沖繩當地同沖繩話接續而產生嘅方言。（類似於中國強制推普整出嘅南寧普通話）

元音
沖繩話有3個短元音/a/、/i/、/u/，同埋5個長元音/aː/、/eː/、/iː/、/oː/、/uː/。其中，/u/、/uː/發音時嘴唇係圓嘅，呢點唔似日文。
莊學山

莊學山，莊靜庵家族成員，香港親中陣營政治人、生意人（中南鐘錶有限公司主席、中南股份有限公司主席、綿德社企有限公司董事），亦係富豪李嘉誠嘅舅仔。

政治參與
佢係香港親中陣營嘅支持者，有份贊助慶祝中國65週年嘅官方國慶晚會。

選舉經歷
喺2016年，佢成為香港特别行政區選舉委員會商界（第二）委員。之後，佢有份提名林鄭月娥參與2017年香港行政長官選舉。喺2021年8月，佢當選成為香港特别行政區選舉委員會商界（第二）委員。之後佢喺李家超無提政綱嘅情況下，有份提名李家超參與2022年香港行政長官選舉。
黃楚標

黃楚標（Wong Cho Bau, Bill）（男），係個中國大亨，身負中共政職（港區全國政協委員），户籍香港特別行政區。由於渠喺深圳商界成就顯赫，有傳媒畀咗「深圳王」同「深圳李嘉誠」等稱號過渠。

經歷
黃楚標係廣東潮陽人，3歲去香港定居，1960年代徙置區居民。中學三年級輟學，26歲同哥哥創業。
1980年代中國大陸改革開放之後，黃楚標喺1985年成立深圳特區東海集團，做地產同酒店等幾行。
2006年，發展航空業民營東海航空公司，做埋物流貨物運輸。
2011年入股玩香港數碼廣播，涉足香港新聞業。2012年，香港《新晚報》復刊，有傳聞指初步投資額達三億港紙，黃楚標係金主之一。

賄賂香港特首案件
喺處理曾蔭權涉貪案期間，香港政府（執法傍司法部門）一直陳述黃楚標屬行賄方，而曾蔭權係對應嘅受賄者。由向外界公布嘅消息之中得知，官府只拈過黃一次——廉政公署去渠喺香港嘅屋企同辦公室攞文件，同向黃問話，黃揾來大狀來陪住兼保持緘默無錄口供，其後案件調查嘅多數日子，黃都身處大陸。與此同時，曾就被香港政府拉咗去審，後來有條罪告得入，重要坐監。香港政府自從同黃有上述接觸之後，就案件一直齋郁曾，唔揩黃（甚至無列作證人或被告）。即使喺曾係罪犯嗰段長時間（初頭定罪同後來上訴得直罪名甩澌之間），黃喺中共同香港嘅官商職務一樣無受影響。政府重罰受賄者而唔多打攪行賄者嘅奇怪做法，令傳媒疑惑。

政治立場
佢係香港親中派一員，有份贊助慶祝中國65週年嘅官方國慶晚會。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。
姚珏

姚珏，BBS，JP（1971年8月22號—）係小提琴演奏家。

屋企
姚珏亞爸係音樂家姚笛（中文：姚笛），老公魯恭係前港澳辦主任魯平亞仔。

政治參與同經歷
佢係香港親中派嘅支持者，有份贊助慶祝中國65週年嘅官方國慶晚會。
佢曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
周娟娟

周娟娟（黃周娟娟），香港親中派政治人兼生意人。
佢亦有參與一啲辦學嘅工作，話自己要為香港為國家培育人才。

政治參與
佢係香港親中陣營嘅支持者，有份贊助慶祝中國65週年嘅官方國慶晚會。

選舉經歷
喺2016年，佢成為香港特别行政區選舉委員會商界（第二）委員。之後，佢有份提名林鄭月娥參與2017年香港行政長官選舉。

家庭
佢阿爸係周公甫，老公係黃光漢。佢11歲嘅時候就認識黃光漢，佢20歲嘅時候就結婚。
修納話

修納話（修納話：ChiShona）係班圖語支嘅一種話。住喺贊比亞南部同津巴布韋嘅部分紹納人嘅母語。喺津巴布韋係官方語言。
陳國超

陳國超，香港親中派政治人物兼道教界人士，圓玄學院主席。

政治立場
佢政治立場係親中派，有份支持同贊助荃灣各界慶祝香港回歸祖國23周年活動。
喺香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名林順潮。
北恩德貝萊話

北恩德貝萊話，有時又就咁叫做恩德貝萊話，係班圖語系其中一種，北恩德貝萊族嘅話，亦係津巴布韋嘅官方語言。
李薊貽

李薊貽（Lei Gai Ji ），香港中聯辦新界工作部部長，因為喺七二一元朗襲擊事件入面被指有份煽動元朗鄉事勢力同黑社會策動對和平示威者嘅恐怖襲擊，而得到香港媒體一啲關注。
佢喺接任新界工作部部長前，曾經做過青年工作部副部長。
佢有份支持同贊助荃灣各界慶祝香港回歸祖國23周年活動。

七二一元朗襲擊事件中涉嫌煽動
7月11號喺十八鄉鄉事委員會嘅就職典禮上面，李薊貽出席鄉議局聚會嗰陣，曾經講明要元朗「鄉事勢力」趕走班示威者，仲講咗啲懷疑係煽動嘅言論：「愛國愛港的村民不要讓暴徒進入元朗搞事」，「進來就一定要趕他們走」。襲擊發生完之後，李薊貽呢段發言就比俾外界質疑係中聯辦撥火或叫人嚟元朗進行恐怖襲擊。另外，同中聯辦關係密切啲立法會議員何君堯，亦被人影到，21號晚唔止一次到場會見襲擊和平示威者嘅白衣人，同佢哋握手道「辛苦」，又稱呼佢哋係「英雄」。
7月23日，李薊貽喺去完一場公開活動後，俾記者追問嗰陣一直笑笑口唔講嘢，對自己係咪同煽動元朗恐襲事件關事嘅問題乜都唔答，有別於中聯辦以往不時譴責民主派既時候聲言反對暴力嘅態度。
楊志雄

楊志雄，MH（英文：Johnny Yeung），香港建制陣營（工商界親中派）政治人、工業界人士（富士高集團老細）。

政治立場
佢係香港親中派人士，有份支持同贊助荃灣各界慶祝香港回歸祖國23周年活動。

選舉經歷
喺2016年，佢成為香港特别行政區選舉委員會工業界（第二）委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會工業界(第二)委員。之後佢喺李家超無提政綱嘅情況下，有份提名李家超參與2022年香港行政長官選舉。
梁昌明

梁昌明，MH，JP（英文：Raymond Leung），香港建制陣營（親中派）政治人、生意人，荃灣區防火安全委員會主席、仁濟醫院第46屆主席，有「鋰電大王」之稱。

政治立場
佢係香港親中派人士，有份支持同贊助荃灣各界慶祝香港回歸祖國23周年活動。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
科迪文

科迪文（粵拼：fo1 dik6 man4，Votic language），係英格利亞地區民族科迪人用緊嘅一種語言，屬於烏拉爾語系嘅芬蘭語支。
陳崇業

陳崇業係香港親中派政治人物。

政治立場
佢係香港親中派一員，有份支持同贊助荃灣各界慶祝香港回歸祖國23周年活動。

選舉及提名經歷
喺2016年，佢成為香港特别行政區選舉委員會鄉議局委員。之後，佢有份提名林鄭月娥參與2017年香港行政長官選舉。
陳曉津

陳曉津（英文：Chan Hiu Chun），香港商界親中陣營政治人、生意人（津龍集團總裁），香港退役賽駒「菁年財駿」嘅合夥馬主其中之一。

政治立場
佢係香港親中派人士，有份支持同贊助荃灣各界慶祝香港回歸祖國23周年活動。

選舉經歷
喺2021年9月，佢成為香港特别行政區選舉委員會同鄉社團委員。
華美玲

華美玲，香港親中派政治人物。

政治立場同選舉經歷
佢係香港親中派人士，有份支持同贊助荃灣各界慶祝香港回歸祖國23周年活動。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
何義強

何義強，香港親中派政治人。

政治立場同選舉經歷
佢係香港親中派人士，有份支持同贊助荃灣各界慶祝香港回歸祖國23周年活動。
曾經參與2023年香港區議會選舉。
阿化文

阿化文（粵拼：aa3 faa3 man4，阿化文：Qafár af），係埃塞俄比亞、厄立特里亞同埋吉布提通行嘅官方語言，有超過一百四十萬人講緊。阿化文用拉丁字母或者埃塞俄比亞字母嚟寫。
拉茲文

拉茲文（粵拼：laai1 zi1 man2，ლაზური ნენა），屬於南高加索語系，係生活喺黑海左近嘅拉茲人講緊嘅語言，而家約莫有3萬幾人講緊。
梁健年

梁健年，香港親中派人士。

政治立場
佢係香港親中派人士，有份支持同贊助荃灣各界慶祝香港回歸祖國23周年活動。
般奴馬斯

般奴馬斯（英文：Bruno Mars，1985年10月8號—）係個美國歌手、詞曲作家、音樂製作人同埋舞者。
鄧清河

鄧清河，香港親中派商人兼政治人物，廣東寶安人，香港原居民廣東寶安人，香港原居民，香港、香港太平紳士。第十三届全國政協委員，有「街市大王」嘅稱號。

商界投資
佢係宏安集團、宏安地產、位元堂丶易易壹金融集團嘅主要股東，同時亦係位元堂藥業主席
不過，佢喺名下各間上市公司嘅財技操作，就令有啲人對會被批評，甚至話佢係老千，指佢利用各種合股、供股方式籌集資金，但小股東就因而蒙受損失。

政治立場
佢係香港親中派成員，曾經幫手舉行活動支持北京未經諮詢或香港人同意，強行訂立嘅《港版國安法》，又以「黑暴」形容爭取民主嘅香港反送中運動。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。

家庭
鄧蕙敏係佢個女。
布拉希文

布拉希文（粵拼：bou3 laai1 hei1 man2，براہوئي）係種南印語系嘅語言，主要由巴基斯坦俾路支省同阿富汗嘅布拉希人用緊。
楊鑫

楊鑫，香港親中陣營政治人。

政治立場
佢係香港親中派人士，有份支持同贊助荃灣各界慶祝香港回歸祖國23周年活動。

野雞大學博士學位同埋院士資格爭議
佢報稱攞到美國嘅林肯大學嘅博士學位同埋院士資格，，但有線新聞喺2019年報道，林肯大學其實係野雞大學，比錢就有得攞佢哋唔同嘅頭銜，林肯大學亦未獲美國當局認可。
吳建芳

吳建芳，係香港傳媒人，親中派人士，湖北武漢出世。

政治立場
佢係香港親中派嘅成員，有份支持北京未經諮詢或香港人同意，強行訂立嘅《港版國安法》。佢亦曾經喺港川茶文化交流協會嘅活動入面呼籲會員喺只有親中派能夠參選，而且直選議席被大幅度削減嘅2023年香港區議會選舉入面投票。
汪建生

汪建生，香港親中派人士，三石軒藝術有限公司董事長。

政治立場
佢係香港親中派嘅支持者。
佢曾經參與公開聯署支持北京未經諮詢或香港人同意，強行訂立嘅《港版國安法》。
喺2023年，政府大幅度削減區議會直選議席後嘅第一次區議會選舉，佢曾經為工聯會站台。
汪偉文

汪偉文，香港親中派成員。宏利人壽保險分行經理。
佢曾經參與公開聯署支持北京未經諮詢或香港人同意，強行訂立嘅《港版國安法》。
羅霄

羅霄（英文：Lucy Lo），香港建制陣營（傳統親中派）港島聯會員，創展控股有限公司董事。

政治立場
佢係香港親中派嘅成員，曾經喺2015年2月向立法會提交意見書，支持北京未經諮詢或香港人同意，強行訂立限制特首選舉候選人嘅『831決定』，又反對擴大選舉委員會界別嘅選民基礎。

選舉經歷
响2019年香港區議會選舉，佢接替朱慶虹參選置富選區，但親中派因為逆民意支持逃犯條例修訂，選情大受影響，羅霄以1548票之差輸畀泛民主派林德和。
譚兆璋

譚兆璋，香港親中派人士，古地圖收藏家，香港馬可孛羅地圖館館長。
佢退休前係一名銀行家，曾經有份從外地引進自動櫃員機服務嚟香港。

政治立場
佢係親中派嘅成員，主張中國對釣魚島擁有主權。
陳泓宇

陳泓宇（英文：Shaun Chen，1978年11月3號—）係新加坡男藝人，依家屬新傳媒私人有限公司經紀合約旗下。
佢喺24歲出道，至今已擔當多部電視劇嘅男主角。其中以《荷蘭村》，《志在四方》同《信約：動蕩的年代》為代表作。 佢喺2015年首次獲得紅星大獎最佳男主角，成為新加坡視帝。
法國北歐大學

法國北歐大學（SABI University），又叫做巴黎聖彼爾大學，係一間位於法國嘅網上私立教育機構。佢哋網站自我介紹入面睇到自己專注網上非學位課程，但亦有提供行政工商管理博士課程（Executive DBA program） 。

學位認受性爭議
喺香港，佢哋同親中派嘅國際博士後協會合作，向一啲公眾人物（例如：張敬軒、古巨基、趙家賢等）頒發榮譽學位。不過喺香港，有人就質疑佢哋嘅學位嘅認受性，就指呢間大學喺QS世界大學排名入面唔入流，而且要完成佢哋嘅博士學位亦唔使寫論文或考試，有學店之嫌。
其中喺2018年6月，就有旅居法國嘅華人向大公報爆料指，呢間大學報稱嘅地址，只係住宅區街邊一處門牌，並無任何機構辦學嘅跡象，喺法國嘅教育部門網站上，亦查唔到該校嘅資料。
洛倫茲系統

洛倫茲系統畫出嚟嘅圖，被指形狀有啲似一隻蝴蝶。
洛倫茲系統（粵音：lok6 leon4 zi1 hai6 tung2；英文：Lorenz system），佢嗰個混沌嘅解答就叫洛倫茲吸引子，係一組好出名嘅常微分方程。呢個系統係蝴蝶效應嘅一個出名例子，只要初始條件嘅數值變咗少少，成個系統嘅狀態就會出現極端嘅變化。

背景
睇埋：混沌理論同愛德華·諾頓·洛倫茲
事源係喺 1960 年代初，當時美國氣象學家愛德華·諾頓·洛倫茲响度做研究，想用數學模型嚟模擬天氣點樣變化，佢當時用咗洛倫茲系統，成個數學模型有三條微分方程咁少：
當中  係個模型模擬緊嗰三個變數。 係指時間，而  就係模型嘅參數，呢啲參數嘅值由研究者事先指定。呢個系統屬於動態系統，能夠隨時間而變化，呢點由每條式左手邊嗰嚿（掕住  嗰嚿）反映，每條式左手邊嗰嚿係指嗰一個變數「隨時間變化嘅率」—用日常化嘅語言嚟講，上便第一條式入便嗰嚿
可以理解做「 隨時間變化嘅率」噉嘅意思，而喺洛倫茲系統入邊，呢嚿嘢嘅數值等如  乘以  。
原則上，研究者攞住呢個模型，靠住佢對氣象學嘅認識設定晒啲參數嘅數值，又設好晒變數喺初頭（）嗰時嘅數值（初始條件），就可以郁手行電腦模擬，叫電腦計吓呢三個變數會點樣隨住時間過去（ 數值慢慢升）而變化，並且將三個變數喺每一個時間點嘅數值一行行噉印出嚟。印出嚟嘅結果會係類似噉嘅格式：
當 t = 0, x = ..., y = ..., z = ...
 當 t = 1, x = ..., y = ..., z = ...
 當 t = 2, x = ..., y = ..., z = ...
 當 t = 3, x = ..., y = ..., z = ...
 ...
洛倫茲佢行咗個模型幾次，次次都入咗唔同嘅變數初始數值。佢發現咗一樣奇怪嘅嘢：佢發覺設下嘅初始數值變咗少少，例如  其中一個數值大咗 0.2% 咁多（例如由 0.506 變成 0.50613），跟住印出嚟嗰一拃結果就完全唔同晒樣，無論以咩基準睇都唔可以算係同一種天氣狀況。及後喺 1963 年，一本講大氣科學嘅期刊出版咗由洛倫茲寫嘅一篇論文，洛倫茲喺呢篇文入便發表咗佢所觀察到嘅嘢，引起學界嘅廣泛迴響。

圖像化
睇埋：蝴蝶效應
洛倫茲系統圖表示緊咩資訊？
首先，而家將洛倫茲系統  三個變數嘅變化喺一笪 3D 空間裡面畫出嚟，郁嚟郁去嗰個黑點反映  三個數值點樣隨時間變化，而啲曲線就反映咗黑點條移動軌跡。順帶一提，曲線嘅形狀被指係望落有少少似一隻蝴蝶。
調節吓啲變數嘅初始值，會令到幅圖出現點樣嘅變化？
兩條洛倫茲系統畫出嚟嘅線，
藍色線係設  而  得出嘅；
黃色線啲參數數值一樣，但係 ，當中 ；
—對比藍色線同黃色線，睇得出變數嘅初始值係噉咦改咗少少，出嗰條軌跡已經有明顯差異。
觀察唔同線嘅差異值...
下圖打戙嗰條軸係藍色線同黃色線喺每點時間嘅  數值上嘅差異，而打橫嗰條軸就係時間；喺開頭嗰 23 秒內，兩條線喺  數值上冇咩分別，但係一過咗 23 秒，兩條線就開始出現好明顯嘅差異。呢點亦帶出咗喺蝴蝶效應之下，人類對未來嘅預測喺相對短嘅時間內會係有返咁上下準嘅，但係一旦過咗呢段「相對短嘅時間」，人類嘅預測就會因為唔能夠完美量度初始狀態而完全偏離晒最後實際見到嘅結果。
上環街市站

本來係上環街市站，但最後改名為上環站，上一層往東大堂會經過林士站。
馬來話

馬來話，又叫馬拉話，屬於南島語系中嘅馬來-波利尼西亞語族，係馬來西亞、印尼同汶萊嘅官方語言，亦係新加坡同可可斯（基林）群島嘅主要語言，基本上係源自廖內群島嘅本地語言。
喺1945年之前，印尼蘇門答臘以外好多地方都用馬來話。但係印尼獨立之後，原先境內用嘅馬來話改咗名叫印尼話，變咗做印尼嘅官方語言。

「馬來話」同「印尼話」之間嘅差別
馬來話同印尼話嘅分別類似英式英語（British English）同美式英語（American English）。使用呢兩種語言嘅人基本上可以溝通，只係書寫系統嘅拼音同語彙有啲唔到。造成呢種差別嘅主要原因係印尼曾經係荷蘭殖民地，所以印尼話喺爪哇語同荷蘭語借用咗唔少詞彙。
手提電話

手提電話（粵拼：sau2 tai4 din6 waa2），又嗌流動電話（粵拼：lau4 dung6 din6 waa2，英文Mobile phone），簡稱手提、手電或者手機，係可以周圍都講到嘅電話，唔使侷住喺一笪地方用。除咗好似傳統電話噉可以用嚟傾偈之外，新一代手提電話可以用嚟打短訊、收發電郵，甚至可以上互聯網，影相錄片同埋打機。
新式可摺疊式智能電話，三星Galaxy Z系列
手提電話係一推收發站嚟維持通訊，站連住公共電話網絡，噉樣，呢推站就組成咗手提電話網絡。站同站之間訊號係會疊埋一齊，費事通訊中斷。早排會嗌手提電話網絡做蜂竇，因為網絡覆蓋就好似蜜蜂竇裏面嘅格噉，一個黐住一個。六角型分佈可以起最少嘅站，最大覆蓋率。英文蜜蜂竇一格格嗌Cell，所以英文又嗌做Cellular phone。
有一啲電話都好似手提電話周圍傾，不過就唔係用手提電話網絡。衛星電話就係一例，係直接同天上面嘅人造衛星轉駁。呢類一般都唔當係手提電話。
早排嘅手提電話都幾大部，大細同水壺差唔多，仲有人整電話型嘅水壺賣，所以啲人就嗌佢做水壺，因為嗰時淨係有啲錢嘅人先會用，所以就係身份象徵，啲人就嗌佢做大哥大。
另一講法係，香港電視節目輝輝同學會有集搵咗洪金寶做嘉賓，話大家嗌成龍做「大哥」，洪金寶輩份重高過佢，所以大家嗌佢做「大輝輝」；而佢又自稱係香港第一個擁有手提電話嘅人，所以手提電話就因為佢而有「大輝輝」呢個名[未記出處或冇根據]。
仲有一講法係，手提電話仲未有正式名嗰陣，香港人習慣嗌「室內無線電話」做「無線電話」，同時亦有部份人嗌手提電話做「無線電話」。冇幾耐，有套嗌《英雄本色》嘅港產片，片中有個嗌「大輝輝」嘅角色成日揸住呢款手提電話，所以啲人就嗌手提電話做「大輝輝電話」喇。
酒後駕駛

酒後駕駛係一種飲酒之後揸車（有地方包埋揸船、揸飛機、同其他機器、騎馬咁）。
酒後駕駛舊時叫醉酒駕駛，係指飲醉酒之後揸車揸船，不過飲酒後唔一定會醉，唔醉一樣都會影響駕駛，所以就改叫酒後駕駛。
世界各地對酒後駕駛有唔同嘅定義。

東亞
中國大陸：100毫升多過20毫克：罰款200-500人民幣，吊銷1-3個月車牌；100毫升多過80毫克：入獄15日、吊銷3-6個月車牌及500-2000人民幣罰款）。
香港：0.05%（或每100毫升呼氣量內含22微克酒精，又或每100毫升尿液內含67毫克酒精）。如果駕駛者酒精含量超過法定標準，當事人最高可被罰款25000港元、監禁3年、停牌三個月、被記10分違例駕駛記分，以及強制修讀一個駕駛改進課程。再犯更可被停牌至少兩年。如果因為醉駕引致他人死亡，會被改控危險駕駛引致他人死亡，可被判10年監禁。
澳門：任何人喺公共道路上揸車而其佢每公升血液中酒精含量1.2克或以上，如果其他法律規定無訂定較重處罰，就判處最高一年監禁及停牌一年至三年。
日本：0.15 mg 或等效嘅0.03%（提供車輛畀醉駕者，或者係同搭醉駕者揸嘅車，亦有可能導致刑責）
中華民國（台灣）：0.05%（0.05%以上未滿0.11%者罰15,000至60,000新台幣，停牌一年；超過0.11%以上停牌一年，並依公共危險罪移送法辦，最重可判處一年以下有期徒刑，肇事而要負刑責，加重刑罰一半。），導致重傷或死亡，終身停牌。
韓國：0.05%
艾斯美·卡達萊

艾斯美·卡達萊係一個阿爾巴尼亞、法國詩人、小說家、作家。
黃埔東區中學

係中國廣東廣州嘅全日制初級中學，1986年創立，位置喺黃埔區廣州經濟技術開發區東區宏崗路2號（南崗蘿坎村入面）。

校服色
長袖
衫：　　　相間。領　，袖口　帶一條　線。正面靠胸上啲嘅位　底色，成長方形，其它位　；背面　，心口位有Tempus San ITC字體嘅「DONG QU ZHONG XUE」字樣；衫兩邊靠袖位有　底色。兩袖除關節位有上　下　嘅花紋之外，其它位都係　。左右對稱。
褲：　，兩邊近袋口位有個　　相間、大而扁嘅不規則四邊形，成上　下　嘅結構。
短袖
衫：　，有領有紐扣。領同袖口都係　帶些少　邊，左右對稱。
褲：　，兩邊近袋口位有個　嘅直角三角形。

史
學校喺1986年成立，初期嗌過南崗中學。2003年因為廣州經濟技術開發區劃分成西、東兩區時，因為間學校喺開發區東區而改成咗開發區東區中學。2005年因蘿崗區成立，學校改名做蘿崗東區中學，但9年後因蘿崗區被撤銷兼併入黃埔區而改名做黃埔東區中學。
陳帥夫

陳帥夫（Andy Chan Shui-fu，1973年1月9號—）係香港政府前公務員同官員。

簡歷
陳帥夫喺1994年7月加入政府，任職政務職系，並喺2014年4月晉升首長級乙級政務官。佢曾經喺多個政策局同部門工作，包括前衞生福利科、大埔民政處、保安局、政務司司長私人辦公室、旅遊事務署、食物及衞生局同民政事務總署。2012年7月出任運輸及房屋局副秘書長（運輸），2017年8月出任政制及內地事務局副局長。2021年2月，政府宣佈陳帥夫由於個人健康原因已經提出請辭，2月28號離任。
田飛龍

田飛龍（拼音：Tian Feilong，1983年4月28號—）係親北京派政治人、北京航空航天大學法學院副教授，江蘇漣水人。

事件
2021年3月，全國人大提出要「完善」香港選舉制度，喺未經諮詢或香港人同意嘅情況下，大幅度削減直選議席，田飛龍就喺報紙寫文，話中央政府唔需要「忠誠廢物」，辣㷫建制派而出名。
香港中華文化總會

香港中華文化總會，香港親中派政治組織。

政治立場
佢政治立場係親中派，曾經舉辦一啲慶祝國慶嘅活動。
喺2014年1月，香港坊間就行政長官選舉應唔應該設有公民提名機制嘅問題作出討論，佢哋就不點名批評有啲人心懷不軌，心存歪念，提出似是而非嘅謬論。
喺2015年2月，佢哋嘅總幹事林璟陶曾經喺立法會代表佢哋發言，支持北京未經諮詢或香港人同意，強行訂立大幅度限制行政長官選舉候選人資格嘅『831決定』。
佢曾經參與公開聯署支持北京未經諮詢或香港人同意，強行訂立嘅《港版國安法》。
趙鈺銘

趙鈺銘，香港親中派政治人，曾經參選2007年香港區議會選舉同埋擔任互聯網專業協會(iProA)總幹事。
香港國際機場

香港國際機場（英文：Hong Kong International Airport，簡稱HKIA；IATA代碼：HKG；ICAO代碼：VHHH），香港亦有人叫佢做新機場（舊機場係啟德機場），係而家香港唯一民航機場，喺新界大嶼山以北嘅赤鱲角，佔地1,248公頃（大過啟德機場差唔多四倍），有96笪停機坪，全日開足24個鐘。1998年7月6號開；評過全球最佳機場。
新機場係地區轉運機場，每年可處理旅客4,500萬人次同300萬公噸貨。第二條跑道喺1999年5月開。機場重增添新設施；發展最後階段，機場每年嘅客運量預計會達8,700萬人次，貨物吞吐量達900萬公噸。

用處
新機場由香港機場管理局管理。有大約80間國際航空公司、每日750架定期客機同貨機，來往香港同全球大約140個目的地；約莫76%機係廣體噴射機。每個禮拜平均有約莫31架唔定期客運同貨運機來往香港。
新機場係國泰航空、香港航空、香港快運航空、大灣區航空嘅基地。1998年以後，變咗全球第三繁忙嘅客運機場（而家全球排名第5，亞洲第1），全球貨運排第一。

健力士世界紀錄
香港國際機場係俾健力士世界紀錄認證為「全球最昂貴機場」，總共使咗20億美金。
王公愚

王公愚，香港親中派政治人。
佢支持北京未經諮詢或香港人同意，強行訂立嘅《港版國安法》。
艾法特

艾法特（英文：Al Fateh SC）係沙地阿拉伯穆巴拉茲嘅職業足球球會，依家踢緊沙地職業足球聯賽。
寶靈街

寶靈街（英文：Bowring Street），係香港九龍佐敦嘅一條馬路，由廣東道開始，去到彌敦道。街名係嚟自第四任香港總督寶靈。寶靈街喺六十至九十年代係相當熱鬧嘅，啲舖頭開到深夜。
1993年

1993年係平年，元旦係禮拜五。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國八十二年
朝鮮半島
北朝鮮：主體八十二年
南韓：檀紀4326年
日本
皇紀：2653年
平成五年
佛曆：2535年~2536年
回曆：1413年7月7號~1414年7月17號
猶太曆： 5753年4月8號~5754年4月17號
UNIX TIME：725846400 - 757382399
修正儒略日（MJD）：48988 - 49352

大件事
1月1號：香港蘭桂坊發生人踩人慘劇，21死62傷。
10月：中華人民共和國官媒新華通訊社譯名室交由中國對外翻譯出版公司出版《世界人名翻譯大辭典第一版》（ISBN 7-5001-0221）。由郭國榮主編，係第一本畀出規範化人名翻譯嘅工具書。
第8屆俄羅斯總統選舉

第8屆俄羅斯總統選舉響2024年3月17號舉行。

背景
2018年3月18號，第7屆總統選舉由普京以超過七成六得票連任，按憲法規定總統選舉只可以連任一次，所以佢唔可以響呢屆選舉再參選連任，但係可以響第9屆或之後再次參選總統，就好似佢之前響第3、4屆贏出總統選舉，第5屆就冇得選總統退落嚟做總理，第6、7屆又重新參選贏出總統選舉，又或者修改憲法畀自己繼續連任，但係佢暗示冇打算修憲令自己可以連任落去。
周大福珠寶

周大福珠寶 (英文：Chow Tai Fook Jewellery) ，全名周大福珠寶金行有限公司，係一間珠寶零售嘅鋪頭，喺1929年由周至元喺廣州成立。
佢嘅女婿鄭裕彤喺1956年接手，而個家族到依家仍然係間公司嘅老細。
周大福珠寶係周大福集團嘅主要公司，喺1961年正式喺英屬香港成立。根據研究，呢個品牌嘅珠寶喺華語區都幾受歡迎。

歷史
喺1960年代，周大福推出咗有99.99%純度嘅金首飾，成為咗行内嘅標準。到1964年，周大福攞到牌賣壟斷公司 De Beers 嘅 鑽石。喺1970年代，有報道聲稱喺香港入口嘅所有鑽石之中，有3成都係由周大福買入。
喺1971年，周大福珠寶引入咗搪瓷（英文：vitreous enamel），成為咗香港嘅新行業。
喺1989年，周大福珠寶喺鑽石嘅買入價破咗紀錄，為一粒255.61克拉嘅鑽石，畀咗$1,000萬美金。到2010年，周大福用$1,000萬美金買咗一粒507克拉嘅鑽石，打破咗舊嘅記錄。
喺2011年7月20號，周大福珠寶喺開曼群島註冊成立，到12月15號，正式喺香港交易所上市，當時一份股票值$15港紙。

財務表現
2025財政年度上半年，集團營業額係$394.08億港紙、經營溢利係67.76億港紙。股東應佔溢利係25.3億港紙，而每股嘅盈利就係$0.25港紙。
索菲亞中央陸軍

索菲亞中央陸軍（英文：PFC CSKA Sofia）係保加利亞索菲亞一間職業足球球會，依家踢緊保加利亞甲組足球聯賽。
戈特霍爾德·埃弗拉伊姆·萊辛

戈特霍爾德·埃弗拉伊姆·萊辛（Gotthold Ephraim Lessing，1729年1月22號—1781年2月15號）係神聖羅馬帝國德意志哲學家，亦係德意志啟蒙時代最最最主要嘅作家。
奧馬司

奧馬司（粵拼：ou3 maa5 si1，英文：Omar Sy，1978年1月20號—）係個塞內加爾裔法國男演員，喺特拉普出世。佢喺2000年出道，代表作有《閃亮人生》。
蔡恩貞

蔡恩貞（韓語：채은정Chae Eun-jeong ，1982年3月8號—），韓國女藝人，姓名又譯做蔡恩真，前性感女子組合 Girls Kingdom成員。佢17歲韓國出道，曾係三人少女偶像組合 CLEO 嘅成員，擔任隊內主唱、中心、忙內，及後又有過「 Enjel （엔젤）」作藝名推出個人專輯，2010年到香港發展。
亞倫柯普蘭

亞倫柯普蘭（Aaron Copland，1900年11月14號—1990年12月2號）係個美國古典音樂嘅作曲家。
陳同佳

陳同佳2019年10月23號陳同佳從壁屋懲教所刑滿出獄時嘅表情圖。出世 (1998-12-13) 1998年12月13號（26歲） 中國廣東省深圳市國籍 中國（香港）宗教信仰基督教刑事指控四項處理犯罪得益罪（香港）  殺人罪（台灣）
陳同佳（英文：Chan Tong-Kai；1998年12月13號—），原本只係鼻下多粒墨嘅普通中國大陸人。移居香港嘅佢因為係潘曉穎命案殺人疑犯，同香港洗黑錢罪犯，又係「反送中遠因之一」所以變「網紅」。

簡介
因涉疑殺害女友潘曉穎後，由台灣潛逃香港而轟動一時。由於案件發生喺台灣境內，加上兩岸之間因為政治原因無法進行司法互助，導致全案長期陷入膠著狀態，至今仍未受到法律制裁。甚至據報有段時間，陳同佳受到香港政府、香港警察保護，入住安全屋、免費上網打機、免費飲食，出入受保護，常由管浩鳴牧師陪同，費用香港納稅人埋單。
香港保安局藉此案喺2019年2月提出修訂《逃犯條例》草案，最終成為反修例運動爆發嘅導火線。陳同佳出獄後一直居於油尖旺區何文田京士柏山安全屋，雖然亦曾經公開表示會赴台投案，但至今仍未實行。2018年12月3號，臺灣士林地方檢察署正式對陳同佳發布通緝，時效長達37年6個月 喺2021年10月，其監護人管浩鳴透露陳同佳已經離開安全屋並轉至深山寓所隱居。

刑事狀況
由於陳同佳在案發後畏罪潛逃，故此被中華民國內政部發布通緝令通緝，導致陳氏已經錯失在臺灣自首的機會。一旦陳同佳再次入境臺灣，只會被內政部警政署拘捕或投案後被捕。
內政部在2019年10月23號早上澄清台灣從未限制陳同佳入境，只是拒絕其辦理電子簽證。
中華民國總統蔡英文喺10月23日朝早表示陳同佳案只有「逮捕」冇「自首」，又稱台方已經講過好多次，案件嘅加害人同受害人均為香港居民，中華民國政府亦已經一再強調唔會放棄管轄權，但既然港府唔願行使管轄權為受害香港人伸張正義，噉就由台灣處理，並要求港府唔好迴避台灣政府就本案要求提供司法協助嘅事實。陸委會亦指根據台灣法律，嫌犯被通緝後便唔符合「自首」條件，期望港府熟讀並尊重台灣嘅法律同制度。
2023年2月20號，台灣相隔3年再度向香港開關，管浩鳴此時表示陳同佳赴台自首問題唔係台灣係咪開關，而係死結喺台灣唔批准佢入境，認為陳同佳願意亦唔可以前往，重申陳同佳自首意願一直冇變。
2024年，中華民國陸委會再表示台灣一貫態度，呢個案重點係兩岸之間公權力行使，唔在於簽證，希望香港唔再拒絕台灣嘅司法互助請求，例如派員嚟港接收陳。
基羅拿華斯

基羅·拿華斯（西班牙文：Keylor Navas，1986年12月15號—）係哥斯達黎加足球員，司職守門員，踢過皇馬，曾經畀巴黎聖日耳門外借去英格蘭超級足球聯賽球會諾定咸森林，宜家踢紐維爾舊生。
香格里拉

香格里拉（Shangri-La）係個虛構地名，喺1933年英國小說家占士希爾頓小說《消失嘅地平線》首先出現。呢個名而家被當成係世外桃源同烏托邦嘅同義詞。
自然科學

自然科學嘗試研究大自然嘅嘢：由左上到右下係 DNA、星雲、火山、物體郁動同自然環境入面嘅動物。
自然科學（粵拼：zi6 jin4 fo1 hok6）泛指用科學方法嚟研究大自然嘅領域，即係會用實驗同觀察等嘅做法嚟描述、預測同埋解釋大自然入面嘅各種現象。自然科學可以按「研究大自然嘅邊一忽」嚟再細分做做好多範。

定位
睇埋：科學同自然
自然科學好似其他科學分支－譬如心靈科學同社會科學－都係用科學方法去研究大自然（廣義嚟講包括所有非人造嘅嘢）。自然科學嘅研究過程係：
根據已知嘅事實提出理論（「根據觀察到嘅現象，我推測背後嘅法則係點樣，令到研究對象會有呢啲表現」），最好係可以用數學模型嚟表達；
用邏輯性思考去推斷呢啲理論應該會有咩預測（「假如我呢個理論啱嘅，應該會見到...」）；
做實驗同觀察收集數據，測試理論嘅預測啱唔啱（「如果我嘅理論啱，呢個實驗應該會得出咁嘅結果，而實際結果係...」）；
如果數據顯示理論嘅預測唔夠準確，就要根據新數據修改理論令佢更準確，又或者諗過第個理論取代佢。
呢個過程會不斷重複，直到理論可以做出完全準確嘅預測為止－咁樣自然科學就可以持續進步，預測愈嚟愈準。到而家，自然科學已經有好大嘅理論體系，用唔同理論去解釋各種自然現象，而自然科學家仲會繼續研究新現象，測試現有理論可唔可以解釋，定係要諗新理論。

物理科學
内文：物理科學
物理科學主要研究冇生命嘅嘢，由細細粒嘅原子到大大粒嘅星球都包括喺入面。
物理學探討宇宙最基本嘅組成部分，包括物質、物質喺時間同空間度嘅運動，仲有能量同力呢啲概念。佢嘅研究範圍由最細嘅基本粒子去到成個宇宙都有。物理學透過研究同發現物理定律嚟了解宇宙運作嘅方式。因為宇宙入面差唔多乜嘢都要跟從呢啲定律，所以物理學可以話係最基本同覆蓋範圍最大嘅自然科學。
化學研究物質同物質特性，特別係物質可以點樣轉變。化學家研究化學元素（唔同種類嘅原子）同化合物（由幾種元素組成嘅物質）嘅組成、結構同特性。佢哋仲會研究化學反應－即係物質之間嘅相互作用，包括反應過程嘅能量變化（好似有啲反應會放熱）。
地球科學專門研究地球環境，包括地質學（研究岩石圈）、海洋學（研究海）同氣象學（研究天氣同氣候）。呢啲研究要用到物理學同化學嘅知識，例如地質學要了解地殼嘅化學成份同熱力對呢啲成份嘅影響－前者涉及化學知識，後者涉及熱能同壓力等物理學概念。
天文學研究天體，包括恆星、行星、衞星、彗星同星系等。天文學運用數學、物理學同化學嚟解釋宇宙入面嘅天體點樣運作，例如用物理學嘅重力理論去分析行星點樣圍住恆星公轉（可以參考天體物理學）。
牛頓擺嘅郁動可以點樣用數學模型描述呢？領域：物理學，尤其係力學牛頓擺嘅郁動可以點樣用數學模型描述呢？領域：物理學，尤其係力學 湖等嘅水體嘅化學成份係乜呢？領域：化學，尤其係地球化學湖等嘅水體嘅化學成份係乜呢？領域：化學，尤其係地球化學 大腸桿菌嘅行為係點嘅呢？領域：生物學，尤其係微生物學大腸桿菌嘅行為係點嘅呢？領域：生物學，尤其係微生物學

生命科學
内文：生命科學
生命科學專門研究有生命嘅嘢，包括細菌同植物以至人類等。
生物學研究生命同生命點樣影響環境，可以分做幾個範疇：
遺傳學係研究基因同遺傳物質嘅生物學分支。基因決定生物嘅特徵，研究佢哋可以幫科學家明白特定基因嘅作用同基因之間嘅關係。呢啲研究仲促成咗遺傳工程嘅發展。
神經科學研究神經系統，包括神經解剖學（研究腦嘅解剖結構）同神經生理學（研究腦部嘅化學、藥理同電氣特性）。神經科學被認為係橋接自然科學同社會科學嘅學科－神經科學家除咗研究動物嘅神經系統，仲會研究人腦，所以可以幫助理解由人組成嘅社會特性。
生態學研究生態系統，即係研究兩個或以上嘅生物物種共處，同埋佢哋同周圍環境入面冇生命嘅嘢（好似水同岩石）嘅互動關係。喺大部分地球生態系統入面，能量以太陽光形式入到去－植物用太陽光做光合作用製造養分，然後畀食草動物食，再畀食肉動物食－呢啲複雜嘅關係就係生態學研究嘅重點。
鴨仔蛋

鴨仔蛋（粵拼：ngaap3 zai2 daan2，英文：Balut）係中國南方以及東南亞菜餚嘅一種。將孵咗15至18日就嚟孵成雛鴨嘅鴨蛋用水煮熟，敲開蛋殼，加入調味料（例如胡椒鹽或越南芫茜），用匙羹𢳂嚟食。食嘅時候連同鴨仔嘅毛同骨一齊食。中國南方（如浙江紹興）、越南、菲律賓等地都有呢種菜色，但唔係好多人接受得到佢。
Symbian

Symbian係諾基亞研發嘅一隻流動作業系統，1997年6月推出。2012年隨住諾基亞同微軟合作後，呢個系統2於2013年就停咗產。
黃雅慧

黃雅慧（Kelly Wong，1993年12月17號—），藝名咖喱，係香港女藝人，本身有普通科醫生資歷，入行前喺屯門醫院做過大概兩個月急症室醫生。佢2021年辭工參與ViuTV搞嘅真人騷選秀《全民造星IV》，40強止步。而家佢係自由身藝人，亦有繼續做醫生。

演藝經歷
黃雅慧2021年ViuTV搞嘅真人騷選秀《全民造星IV》，初賽階段本身輸畀陳玉幸而跌落復活區，最後畀導師梁祖堯救返，晉身60強。第二回合佢被編入同沈貞巧、蘇雅琳等嘅B4組，最後嗰組贏咗而晉身40強。第三回合佢被編入蘇雅琳、余潔滢、何榛綦嘅B3組，不過佢同時被指定係嗰組嘅死亡名單成員，即使佢呢次表演嘅「小丑女」造型令觀眾眼前一亮，但因為嗰組輸咗而被即時淘汰。
黃雅慧參選完《造星》後初期幕前工作唔多，到2023年開始以自由身身份接拍ViuTV節目，包括做咗健康資訊節目《我想身體健康》嘅其中一位主持，另外佢接拍咗由劉諾衡（Mike導）製作嘅《無制限探險隊》，遠赴非洲做隨隊醫生。
鄭郁萌

鄭郁萌係臺灣傳媒人，過去曾任職廣播電台、電視台、網路媒體，再擔任《壹週刊》財經人物組主任同人物組副總編輯，依家係《商業周刊》主筆。曾獲林榮三文學獎、卓越新聞獎、吳舜文新聞獎

政治立場
喺第11屆中華民國立法委員選舉，佢支持時代力量參選人林依瑩。
梁國貞

梁國貞係香港親中派政治人物。

政治立場
佢係香港親中派一員，有份贊助慶祝中國65週年嘅官方國慶晚會。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。

家庭
佢老豆係梁錫洪，藝人狄娜係佢家姐。
陳春燕

陳春燕，香港親中派人士。
佢支持北京未經諮詢或香港人同意，強行訂立嘅《港版國安法》。
葉建明

葉建明，香港親中派政治人物兼商人，嘉鴻集團發展有限公司、嘉鴻手套實業有限公司和嘉鴻包袋製品有限公司的董事長。有手套大王嘅稱號。
葉建明還在福建泉州和河北等地開辦工廠，並通過收購擴大業務。

政治立場
佢係香港親中派人士，曾經公開支持北京未經香港人諮詢或同意，強行訂立嘅《港版國安法》。佢又曾經形容，李家超喺2022年香港行政長官選舉攞到1416票，係高票當選，反映民意。佢又以『暴徒』形容爭取民主同捍衛法治嘅香港反送中運動參加者。

選舉經歷
喺2021年9月，佢成為香港特别行政區選舉委員會委員(港區全國政協委員)。
拉查爾

拉查爾（西班牙文：Láchar）係西班牙安達盧西亞一座城，住3千人。
字詞切割

字詞切割（word segmentation）係指「將一段字切割做一隻隻字詞」嘅工作，對自然語言處理好重要。喺英文等嘅文字當中，字詞切割好簡單，因為呢啲文字寫起上嚟每隻詞之間都有空格，不過喺粵文同中文等唔興用空格嘅文字裏面就撈絞啲。
Duolingo

Duolingo（英文讀音：/ˌdjuːoʊˈlɪŋɡoʊ/，大致似粵拼：diu6 ou6 ling1 gou2）係一間美國嘅科技公司，出名在製作教育用嘅流動應用程式，尤其係幫人學第二語言嘅程式。呢間公司嘅流動應用程式喺二〇一二年正式推出，直至二〇二〇年代初，佢哋總共提供一百零六種唔同嘅語言課程，涵括咗世界各地超過四十隻語言。直至二〇二三年二月為止，佢哋嘅程式廣泛噉被認為係最受歡迎嘅學語言程式，喺二〇二三年二月就有成 1,340 萬位用家下載。
Duolingo 喺設計上嘅一大特徵，係採用咗高度嘅遊戲化：個程式用咗成就系統、用家化身同埋排行榜等嘅設計，成個程式整到彷彿好似用家一路打機一路學嘢噉，用意係想提升用家學習嘅動機；有唔少研究者都有剖析呢種設計係咪能夠有效噉提升學習效能，當中有人就喺二〇二三年出咗篇綜述文，睇勻晒打前嗰十幾年嘅研究，發現噉嘅設計的確能夠令用家最後學到更多嘢。
Duolingo 個名係源自拉丁文 duo（二、雙重噉解）同埋 lingua （語言噉解）結合埋一齊而成嘅。

學語言
内文：Duolingo 英文測試
Duolingo 最出名在於教語言。個程式會畀用家揀想學咩語言（例如英文同標準德文等），會將成個學習過程分做一堂堂，每一堂都會要用家答若干條語言問題，涉及到翻譯、互動式嘅習作（例如撳掣答邊隻德文字詞對應邊隻英文字詞）、小測驗同埋故事等嘅內容，某啲語言仲會有用隻語言做母語嘅人講 Podcast ，畀中等或者以上程度嘅用家聽。除此之外，個程式有配合特製嘅演算法，將課堂嘅難度調節到切合用家嘅水平，仲會提供個人化嘅學習建議。
直至 2023 年為止，Duolingo 有提供以下呢啲語言嘅課程（按呢啲語言英文名嘅開頭字母排先後）：
阿拉伯話
加泰隆尼亞話
中文（粵語）
中文（標準官話）
捷克話
丹麥話
荷蘭話
英文
世界語
芬蘭話
法國話（法國法文）
德文（標準德文）
希臘話
瓜拉尼話
海地歸融話
夏威夷話
希伯來話
瓦雷利亞話
印地話
匈牙利話
印尼話
愛爾蘭話
意大利話
日本話
克林崗話
韓國話
拉丁文
拿華荷話
挪威話
波蘭話
葡萄牙話
羅馬尼亞話
俄羅斯話
蘇格蘭蓋爾話
西班牙話
斯華希里話
瑞典話
土耳其話
烏克蘭話
越南話
威爾斯話
依地話
祖魯話
除此之外，Duolingo 仲有提供 Duolingo 英文測試 —（DET）嘅服務。DET 包括咗一套網上做嘅英文測試，幫手量度一個人對英文有幾熟練，包含閱讀、書寫、聆聽同講嘢四大能力嘅測試，可以得到嘅分數最低係 10 分最高係 160 分，當中 120 分或以上算係對英文有返咁上下熟練。呢套測試完全係靠電腦做嘅，只有上到網就做得。

學其他嘢
除咗語言之外，Duolingo 仲有嘗試將佢哋嗰套高度遊戲化嘅教學方法用落去第啲領域嗰度：
數學：喺 2022 年十月，Duolingo 推出咗一款新嘅應用程式，教小學至中學級嘅數學。
音樂：喺 2023 年三月，有消息話 Duolingo 喺度開發用嚟教音樂嘅架生；而喺同年嘅十一月，Duolingo 正式公佈 Duolingo 音樂—用佢哋一貫嘅遊戲化方式，教人彈鋼琴、打鼓同埋睇樂譜。
等等。

設計
而家畀以下呢句世界語（T2）句子你：Via respondo estas ĝusta唔該將句嘢譯做西班牙話（T1）。答案：Tu respuesta es correcta
Duolingo：Wikipedia 呢位用家而家喺藍寶石（Sapphire）級，
"Top 7 advance to the next league" —呢句英文意思即係話「最頂嗰七位用家可以晉級去紅寶石級」。

課堂結構
睇埋：翻譯
截至 2023 年，Duolingo 嘅課程係線性嘅，用家一堂一堂噉上，由淺入深噉，亦有得揀跳過其中一啲部份。一堂典型嘅課堂會有十二條題目咁上下，要用四至七分鐘完成。啲題目通常都係某啲形式嘅翻譯（設 T2 做學緊嗰隻語言，而 T1 做學習者已經熟晒嗰隻語言）：
畀一句 T2 句子，畀拃 T1 嘅字詞，學習者要揀啱用嘅字詞再排好次序，形成句 T2 句子嘅 T1 版本；
畀一句 T2 句子，學習者要翻譯句嘢，打返句嘢嘅 T1 版本出嚟；
畀幾個 T2 字詞同幾個 T1 字詞，學習者要同每隻 T2 字詞揀意思上相應嘅 T1 字詞；
上述呢啲翻譯問題，未必係由 T2 去 T1，由 T1 去 T2 都得；
上述噉嘅翻譯問題，可以橫跨聽講讀寫，即係例如個程式叫用家聽一句 T2 嘅句子，再打返句嘢嘅 T1 版本出嚟呀噉。
喺一般模式嘅課堂當中，學習者可以撳一隻 T2 字詞嚟睇隻字詞嘅 T1 翻譯，而喺特難嘅課堂裡便，學習者就冇得噉做。學習者犯咗錯嘅話，就要喺課堂最尾翻做錯咗嘅題目，一路做到啱為止，亦可以睇用 T1 寫成嘅文字解釋 T2 嘅文法概念。一堂課堂完成咗之後，用家就會按照佢嘅表現得到若干「經驗值」，得到經驗值就會令佢哋喺排行榜上嘅名次提升。
Duolingo 嘅用家會按級別分做一個個盟級，有銅、銀、金、藍寶石、紅寶石、綠寶石、紫晶、珍珠、黑曜同埋鑽石一共十個盟級。排行榜每個星期都會噏哋，排行榜最頂嗰 X 位用家都可以晉級而最低嗰 Y 位用家都會降級（X 同 Y 嘅值取決於用家屬邊個盟級）。

遊戲化
内文：遊戲化
睇埋：輕推理論
Duolingo 一樣好出名嘅嘢係佢採用咗高度嘅遊戲化。遊戲化係遊戲設計嘅一種應用，定義係指將遊戲設計講到嘅理論同原理用落去非遊戲嘅場合當中。呢個程式用咗
成就系統，即係用家做咗某啲特定嘅嘢（例如係連續上咗三堂都冇犯錯）就可以得到虛擬嘅獎牌；
用家化身，即係用家可以噏撈圖像嚟做自己嘅代表；
排行榜，用家可以睇到排行榜，排行榜列出晒同隊用家嘅得分高低排名；
等嘅設計，上述呢啲設計都係廿一世紀初嘅網上遊戲常用嘅，所以 Duolingo 呢個設計令到用家好似打緊機嚟學語言噉嘅樣。呢啲設計嘅用意，係想畀用家有清晰嘅目標同反饋（有獎牌同排行榜名次可以追）—從而提升佢哋學嘢嘅動力。

影響
Duolingo 嘅設計，被指係能夠有效噉提升學習者學語言嘅動機，仲因為噉而攞過多個獎項。例如喺 2013 年，蘋果公司就揀咗 Duolingo 做佢當年嘅年度最佳 iPhone 流動應用程式，係首個得到呢個殊榮嘅教育用 apps 。
Duolingo 甚至仲引起咗 meme（粵拼：mim1）嘅創作：Duolingo 有一個 meme 好出名嘅，就係所謂嘅邪惡雙語貓頭鷹。Duolingo 有隻吉祥物，係一隻綠色嘅卡通貓頭鷹阿 Duo；Duolingo 嘅 apps 每日都會提醒用家要上語言堂，有陣時甚至會一日提幾次咁多，畀唔少人覺得佢提醒起上嚟有啲激進，於是就出咗邪惡 Duo 嘅 meme，將阿 Duo 描繪成邪惡，會逼用家上語言堂，用家唔上堂阿 Duo 就會對佢哋施以暴力，或者用刀槍威脅用家迫佢哋上堂。
邪惡 Duo meme 例子一：
Duolingo：睇嚟你又試唔記得上西班牙話堂喇。你知而家會發生咩事啦！
ADT：入侵者警告（後門）。小心。
用家：等陣...
邪惡 Duo meme 例子二：
Duolingo：Spanish or vanish.
粵譯：一係西班牙話（上西班牙話堂）一係消失。
動機

動機（粵拼：dung6 gei1；英文：motivation），又或者叫動力，係指一個人或者一隻動物「想做某樣嘢」嘅動力，通常起源自佢嘅目的。動機喺心理學上好重要，用嚟解釋人類點解會做出某啲行為，點解會努力追求目標，或者點解會放棄某啲嘢。
工作動機係指做嘢嘅動機，係組織心理學成日研究嘅嘢。

外在同內在
人做嘢嘅動機可以分做外在同內在兩大類；外在動機係指個人做一樣嘢係為咗想要攞到某啲回報（例如錢），一冇咗嗰樣回報就唔會再想做嗰樣嘢（冇錢嘅話就唔開工），而內在動機就係指個人做一樣嘢係因為覺得樣嘢過癮，就算冇回報都會照做（例如一個老師覺得教書好有意義，就算冇糧出冇人迫佢，佢都肯加班）。
遺忘曲線

遺忘曲線（英文：forgetting curve）喺認知心理學上係指模擬遺忘過程嘅數學模型。
簡化講，遺忘嘅過程可以用噉樣想像：記憶嘅強度  會跟住時間（）慢慢減弱，用數學嚟講即係話  係  嘅一個函數。
假設有咁嘅實驗：研究者叫受試者睇一堆生字，然後收走啲字，過一排再叫佢哋盡量寫返佢哋記得嘅字。通常嚟講，受試者對某個字記得愈清楚，就愈大機會寫得返出嚟。如果其他條件都係一樣，時間過得愈耐，受試者就愈難記得返啲字。即係話將「受試者記得返隻字嘅機率」（）同時間  畫成圖，應該會見到一條向下（斜率 ）嘅曲線。實驗研究顯示，遺忘可以用下面呢個數學模型嚟表達，而呢個就係所謂嘅遺忘曲線：
愛猷識理達臘

愛猷識理達臘（1339年1月23號—1378年5月10號）係北元第二個皇帝，大元第十二個皇帝，亦係蒙古十五個大汗，1370年到1378年在位，年號宣光，跟廟號叫元昭宗，諡號叫武承和孝皇帝。老豆係元順帝妥懽帖睦爾，阿媽係高麗貢女奇皇后。
黃振權

黃振權，香港親中派政治人，香港工程師學會註冊電機工程師。

政治立場
佢係香港親中派人士，有時會喺輕新聞等媒體寫文章發表政論。 佢主張香港融入大灣區發展，同埋中央對香港有「全面管治權」。
莊成鑫

莊成鑫係香港親中派政治人物兼商界人士。

政治立場
佢係香港親中派一員，有份贊助慶祝中國65週年嘅官方國慶晚會。

選舉及提名經歷
喺2016年，佢成為香港特别行政區選舉委員會進出口界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會進出口界委員。

個人生活
佢鍾意食大閘蟹。
九九九怪屍案

《九九九怪屍案》（粵拼：gau2 gau2 gau2 gwaii3 si1 on3，英文：999 the Mysterious Body）係一齣1962年嘅港產粵語黑白劇情片，吳回導演，江雪、龍剛、周驄、綠珠主演。

情節
雕塑家莫如深夾埋女朋友白碧霞為家財殺咗富家少婦楊雲，重利用蔡慧珠做時間證人。知道咗蔡慧珠承繼咗百萬遺產，於是對慧珠展開追求。如深得知慧珠男友鍾建華咁啱係楊雲繼子，怕佢追查真相，於是設計想殺建華。碧霞發現如深變心，決定揭發佢嘅罪行，點知俾如深先發制人。建華同慧珠阻止如深毀證據，剛好警察趕到拉咗如深。
俞可程

俞可程（英文：Kanis Yu Ho-ching，1998年1月2號—）係香港女藝人，香港城市大學畢業，《2024年度香港小姐競選》十強佳麗，現為無綫電視女藝員。

簡歷
俞可程於1998年1月2號〔呢句嘢唔似粵語，唔該改咗佢〕喺香港出生，家裡有一個姐姐〔呢句嘢唔似粵語，唔該改咗佢〕，中學喺學期間曾贏得全港辯論冠軍。大學畢業於香港城市大學測量學，喺學期間曾參與香港城市大學舞蹈學會活動同大學聯校巡迴舞蹈匯演。大學畢業後，於專業測量行任職並成功考取測量師專業資格〔呢句嘢唔似粵語，唔該改咗佢〕。
2024年7月，俞可程參選「2024年度香港小姐競選」，並晉身25強「初步入圍」佳麗之列。於2024年7月15號記者會宣佈晉身15名決賽佳麗之列。喺9月15號決賽當晚表現不俗進入最後十強〔呢句嘢唔似粵語，唔該改咗佢〕。
隨後加入無綫電視任女藝員〔呢句嘢唔似粵語，唔該改咗佢〕，於節目東張西望擔任主持〔呢句嘢唔似粵語，唔該改咗佢〕  。
F. D. C. Willard

F. D. C. Willard係一隻名為切斯特（Chester）嘅暹羅貓所使用嘅筆名，呢個名字曾經喺國際物理學期刊入面，分別作為合著者同一作者發表過研究論文。1975年，密歇根州立大學嘅美國物理學家同數學家傑克·H·赫林頓（Jack H. Hetherington）想喺《物理評論快報》發表佢喺低溫物理領域嘅研究成果。有一次，佢俾其中一位同事幫佢嘅論文審稿，嗰位同事指出赫林頓喺文章入面大量使用咗複數形式嘅第一人稱，但實際上作者淨係得佢一個人，咁樣嘅文章好可能會俾期刊拒絕發表。為咗唔洗浪費時間重新修改文章，或者將複數人稱改成單數形式，又或者搵一個共同作者，赫林頓乾脆憑空捏造咗一個作者出嚟，結果就係呢隻貓成為咗呢個虛構嘅作者。